Helsinkiläisravintola käännytti kehitysvammaisen Kalle Havumäen, 19, tylysti oveltaan.

MATTI MATIKAINEN

KUTEN MUUTKIN Kalle Havumäellä on oma Resisposse-niminen kokoonpano, jonka rapsolistina hän on toiminut jo vuosia. LIISA HUIMA

Lauantain piti olla juhlapäivä 19-vuotiaalle Kalle Havumäelle. Hyvä ystävä oli tullut Rovaniemeltä asti ja pojat olivat suuntaamassa keikalle Helsingin Nosturiin. Päällimmäisenä illasta jäi kuitenkin mieleen pettymys, kun helsinkiläinen ravintola käännytti pojat tylysti oveltaan.

Keikkaa ennen Havumäki ja hänen ystävänsä olivat käyneet syömässä hampurilaiset ja juomassa limsaa hampurilaisravintolassa. Alkoholia ei kumpikaan ollut nauttinut.

Kun Mokoma-yhtyeen keikkaan oli vielä aikaa, päättivät nuoret mennä istumaan hetkeksi Nosturia vastapäätä sijaitsevaan Hemingway’s-ravintolaan. Ravintolan ovella Havumäki hieman kompasteli, kuten hänellä vammastaan johtuen on joskus tapana. Ravintolan työntekijä oli huomannut kompuroinnin ja tulkinnut nuorten miesten olevan humalassa.

– Hän oli sanonut, että sisääntulo oli sen verran haparoivaa, että te ette ole tervetulleita tänne, kertoo Kallen äiti, TV1:n uutistenlukija Marjukka Havumäki.

Lue lisää maanantain 31.5.2010 Iltalehdestä.

Oletko kohdannut syrjintää sairautesi tai vammasi vuoksi? Vastaa kyselyyn ja kerro tarinasi!